Lucian Wiina Msamati (amezaliwa 5 Machi mwaka 1976) ni mwigizaji Mwingereza. Alicheza Salladhor Saan katika mfululizo Game of Thrones na alikuwa mwigizaji wa kwanza Mweusi kucheza Iago katika tamasha Othello ya Royal Shakespeare Company kwenye mwaka 2015. Msamati alizaliwa Uingereza na wazazi Watanzania, baba daktari na mama muuguzi, akiwa mkubwa kati ya ndugu zake wanne. Alilelewa Zimbabwe. Elimu yake ya msingi ilianza katika shule ya msingi Olympio Primary School iliyopo Dar-es-Salaam, Tanzania, na kuendelea katika shule ya Avondale Primary School iliyopo Harare, Zimbabwe. Baada ya shule ya sekondari ya Prince Edward School iliyopo Harare, alisoma shahada ya kwanza katika lugha za Kifaransa na Kireno katika Chuo Kikuu Zimbabwe kuanzia mwaka 1995 hadi 1997. Baada ya chuo alifanya kazi kama mtangazaji wa matangazo copywriter na mtangazaji wa redio wa kujitegemea. Pia alifanya kazi kama msanii wa kujitegemea kwenye matamasha pia mzungumzaji wa usiku kwenye chakula cha usiku. Mnamo mwaka 1994, Msamati na marafiki zake wa shule Shaheen Jassat (amefariki), Craig and Gavin Peter, Kevin Hanssen, Roy Chizivano, Sarah Norman waliunda ukumbi wa mchezo uliosifika sana Zimbabwe Over the Edge Theatre Company.